
Grozījumi Maksājumu pakalpojumu un elektroniskās naudas likumā
Izdarīt Maksājumu pakalpojumu un elektroniskās naudas likumā (Latvijas Vēstnesis, 2010, 43. nr.; 2011, 52., 85. nr.; 2013, 128., 187. nr.; 2014, 92. nr.; 2015, 248. nr.; 2016, 108., 241. nr.; 2017, 54., 222. nr.; 2018, 132. nr.; 2019, 75., 228. nr.; 2020, 123. nr.; 2021, 193. nr.; 2023, 226. nr.; 2024, 120.A, 193., 251. nr.; 2025, 188., 244. nr.) šādus grozījumus:
1. Izslēgt 17. pantu.
2. Izteikt 45. panta otro daļu šādā redakcijā:
"(2) Latvijas Banka savā tīmekļvietnē publicē informāciju, kas patērētājiem ļauj salīdzināt maksājumu pakalpojumu sniedzēju noteikto maksu par pakalpojumiem, kas saistīti ar maksājumu kontu."
3. 46.1 pantā:
aizstāt pirmajā daļā vārdus "Patērētāju tiesību aizsardzības centram" ar vārdiem "Latvijas Bankai";
aizstāt otrajā daļā vārdus "Ministru kabinets nosaka Patērētāju tiesību aizsardzības centram" ar vārdiem "Latvijas Banka nosaka".
4. 105. pantā:
izslēgt pirmo daļu;
aizstāt otrajā daļā vārdus "tie maksājumu pakalpojumu izmantotāji vai elektroniskās naudas turētāji, kuri nav uzskatāmi par patērētājiem, iesnieguši" ar vārdiem "iesnieguši maksājumu pakalpojumu izmantotāji vai elektroniskās naudas turētāji" un izslēgt vārdus "kurš nav uzskatāms par patērētāju";
aizstāt trešajā daļā vārdus "Patērētāju tiesību aizsardzības centrs un Latvijas Banka atbilstoši savai kompetencei ir tiesīgi" ar vārdiem "Latvijas Banka atbilstoši tās kompetencei ir tiesīga";
izslēgt ceturto daļu.
5. Izslēgt 106. panta otrajā daļā vārdus "Patērētāju tiesību aizsardzības centram un".
6. Papildināt likumu ar 108. pantu šādā redakcijā:
"108. pants. (1) Par iespējamiem un faktiskiem šā likuma un uz šā likuma pamata izdoto Latvijas Bankas noteikumu pārkāpumiem ikviena persona var ziņot Latvijas Bankai.
(2) Latvijas Banka izveido un uztur efektīvu un uzticamu ziņošanas sistēmu, kas ietver vismaz šādus elementus:
1) kārtību, kādā tiek saņemti ziņojumi par pārkāpumiem un kādā veicama turpmākā rīcība;
2) saskaņā ar normatīvajiem aktiem par fizisko personu datu aizsardzību – tās personas datu aizsardzību, kura ziņo par pārkāpumu, kā arī tās fiziskās personas datu aizsardzību, kura tiek turēta aizdomās par pārkāpuma izdarīšanu;
3) noteikumus par tās personas konfidencialitātes nodrošināšanu, kura ziņo par pārkāpumu, izņemot gadījumu, kad šādu ziņu izpaušanu paredz Latvijas Republikas tiesību akti.
(3) Latvijas Banka nosaka prasības un kārtību ziņošanai par iespējamiem un faktiskiem šā likuma un uz šā likuma pamata izdoto Latvijas Bankas noteikumu pārkāpumiem un saņemto ziņojumu apstrādes kārtību."
7. Papildināt pārejas noteikumus ar 50., 51., 52. un 53. punktu šādā redakcijā:
"50. Šā likuma 45. panta otrās daļas jaunā redakcija, grozījums 46.1 panta pirmajā daļā, grozījumi 105. pantā un 106. panta otrajā daļā saistībā ar patērētāju tiesību aizsardzības uzraudzības finanšu pakalpojumu jomā nodošanu Latvijas Bankai stājas spēkā 2027. gada 1. janvārī.
51. Grozījumi šā likuma 46.1 panta otrajā daļā stājas spēkā 2028. gada 1. janvārī. Ministru kabineta 2018. gada 7. augusta noteikumos Nr. 480 "Kārtība, kādā sniedz informāciju par maksu, ko piemēro ar maksājumu kontiem saistītajiem pakalpojumiem" noteiktais sniedzamās informācijas apjoms, saturs, iesniegšanas kārtība, termiņi un forma ir piemērojami attiecībā uz šā likuma 46.1 panta pirmajā daļā minētās informācijas iesniegšanu Latvijas Bankai līdz 2027. gada 31. decembrim.
52. Patērētāju tiesību aizsardzības centrs līdz 2026. gada 15. decembrim nodod Latvijas Bankai no maksājumu pakalpojumu sniedzējiem saskaņā ar šā likuma 46.1 pantu saņemto informāciju, kura ir tikusi publicēta šā likuma 45. panta otrajā daļā minētajā Patērētāju tiesību aizsardzības centra izveidotajā tīmekļvietnē, kurā patērētājiem iespējams salīdzināt maksājumu pakalpojumu sniedzēju noteikto maksu par pakalpojumiem, kas saistīti ar maksājumu kontu. Ja laikā no 2026. gada 16. decembra līdz 2026. gada 31. decembrim ir notikušas jebkādas izmaiņas minētajā informācijā, šo informāciju Patērētāju tiesību aizsardzības centrs līdz 2026. gada 31. decembrim nodod Latvijas Bankai.
53. Līdz 2026. gada 31. decembrim saskaņā ar šo likumu uzsāktās un nepabeigtās lietas par finanšu pakalpojumu atbilstību šā likuma prasībām Patērētāju tiesību aizsardzības centrs pabeidz, piemērojot tās tiesību normas, kas bija spēkā attiecīgās lietas uzsākšanas dienā."

